hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu pt hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu en hu hu pl hu hu hu hu hu hu hu hu hu hu hu hu hu sk hu hu hu hu hu hu hu hu hu hu hu hu hu hu hu hu hu hu hu ceb hu en hu hu hu hu hu hu hu hu hu hu hu eo hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu
Akiknek a kerület az első
Főoldal / Betegtájékoztató járványügyben
2020. március 15. 17:55
Tisztelt I. kerületi lakók!
Kérjük olvassák el, és osszák meg az I. kerületi Egészségügyi Szolgálat vezetőjének, Dr. Bodroghelyi Lászlónak az összefoglalóját a koronavírus-járvánnyal kapcsolatos egészségügyi intézkedésekről:
A koronavírus járvány megfékezésére új, egyéni eljárásrendet vezetünk be a rendelőkben. Tudjuk, hogy ez a veszélyhelyzetben kialakított eljárásrend számos kényelmetlenséget, a szokásoktól való gyökeres eltérést jelent. Tekintettel arra, hogy a jelen helyzetben legfontosabb az Önök és az egészségügyi dolgozók védelme, a járvány terjedésének minél hatékonyabb fékezése, kérjük, hogy megértéssel, fegyelmezetten alkalmazkodjanak az új helyzethez. Gondoljanak arra, hogy az egészségügyi személyzet mindenki másnál jobban veszélyeztetett, és a megbetegedésük az Önök ellátását is megnehezíti!
A fertőzések átadásának különösen kedveznek az orvosi várótermek, az ott, zárt helyen történő várakozások.
A rendelőket csak halaszthatatlan esetben keressék fel személyesen! Előzetesen telefonáljanak, hogy az orvos eldönthesse, hogy indokolt-e a személyes megjelenés! A szűrővizsgálatok, nem sürgős kivizsgálások, nem akut, életveszélyes és/vagy viselhetetlen fájdalommal járó panaszok miatti ellátások szünetelnek. Tanácsadás telefonon számos esetben lehetséges, rendszeresen szedett gyógyszereket e-receptre általában fel tudunk írni, a gyógyszerekre adott javaslatok, a jogosítvány a veszélyhelyzet idején nem járnak le, ezek miatt ne jelentkezzenek a rendelőben! Változott a jogszabály, így az e-recepteket hozzátartozó, szomszéd stb. is kiválthatja.
A szakellátásban minden rendelőben közvetlen telefonszám került bevezetésre, kérjük tájékozódjanak a honlapon! (www.budavari-euszolg.hu/rendelok.htm)
Az egészségügyi személyzettel való kontaktus szintén minimalizálásra kerül: a rendelőben tartózkodást a legrövidebbre kell fogni, lehetőleg ne legyen több 3-5 percnél, csupán a legszükségesebb vizsgálatokra, kikérdezésre, terápiás javaslatokra korlátozódik.
Mivel várhatóan nagy lesz a telefonforgalom, kérjük, hogy csak indokolt esetben hívják a rendelőt, és legyenek türelmesek, rövidek, lényegretörőek.
A betegek közötti személyes kontaktus elkerülése céljából rendelőnként, az adottságoknak megfelelően korlátozzuk a váróban való tartózkodást. Sok esetben a rendelő előtt, szabad térben (jön a tavasz!) lehet majd megvalósítani a biztonságosabb várakozást. Itt is tartsanak egymástól legalább 1-2 méter távolságot! Mellőzzék a kézfogást és egyéb testi kontaktussal járó üdvözlést! Integetni, egymásra mosolyogni, beszélgetni 1-2 méter távolságból is lehet! Ezzel kapcsolatban kérjük, tartsák magukat a személyzet utasításaihoz. A váróban, zárt térben, ha többen vannak, tartsanak egymástól legalább 1,5-2 méter távolságot.
Mivel az oktatási intézmények zárva tartanak, a gyermekrendelőkben igazolást nem adnak ki. A védőnők az egészséges gyermekek látogatását szüneteltetik, tanácsadást telefonon kell bonyolítani. Amennyiben mégis szükséges a személyes látogatás vagy tanácsadás, ez előzetes telefonegyeztetés után lehetséges. Tanácsadásra csak 1 szülő hozza a gyermeket!
A fogászati rendelőkben kizárólag sürgősségi ellátást végeznek.
Ilyen járványügyi veszélyhelyzet mind Önök, mind a mi számunkra olyan szituáció, melyben még nem volt részünk. Mivel nem nálunk indult ki, elméletben fel lehetett készülni, azonban a gyakorlati megvalósítást mi is most „tanuljuk”. Emiatt – igazodva a járványügyi helyzet, a jogszabályi környezet változásához, illetve a szerzett tapasztalatainkhoz a ellátás rendje változhat. Kérem kísérjék figyelemmel ez irányú információinkat!
Budapest Főváros I. kerület Budavári Polgármesteri Hivatal
1014 Budapest, Kapisztrán tér 1.
Levelezési cím: 1250 Budapest, Pf. 35.
Központi telefonszám: (+36) 1-458-3000
Ügyfélszolgálat elérhetősége: +36 1-458-3030; +36 1-458-3025
Attila úti ügyfélszolgálat elérhetősége: 1013 Budapest, Attila út 65. Telefonszám: +36 1-225-7276
Budapest I. Kerület Budavári Önkormányzat adószáma: 15735643-2-41
Budapest Főváros I. Kerület Budavári Polgármesteri Hivatal: 15501002-2-41
Minden jog fenntartva. Cookie Policy Adatkezelési Tájékoztató Akadálymentesítési nyilatkozat